Bretagne/Korpus-divyezhek-brezhoneg-galleg huggingface dataset:
Construite au cœur de la riante vallée de la rivière "le Gouët", la cité, ville fleurie, invite à la découverte.
Ur blijadur eo mont d’ober gwelloc’h anaoudegezh gant ar gêr-se bleuñvet-kaer savet e-kreiz traoñienn dudius ar Goued.
Arrivant à Quintin par sa frange orientale, le visiteur est surpris par l'imposant château du XVIIIe siècle et par la grande muraille qui le relie aux deux tours, du XVe siècle et de la porte Neuve. 
P’en em gaver e Kintin dre ar reter e vezer sabatuet o welet ar mell kastell eus an XVIIIvet kantved hag ar voger vras a ya ac’hane betek daou dour ar Porzh Nevez eus ar XVvet kantved.
Cette vision première de Quintin évoque son passé de ville close. 
Evel-se e komprener kerkent e oa ur gêr gloz eus Kintin gwechall.
Au cœur de la ville, il découvre la seconde image, l'élégance architecturale des maisons ceinturant la place centrale : maisons en pans de bois du XVIe siècle et demeures en granit des XVIIe et XVIIIe siècles, véritables hôtels particuliers soulignant la richesse des négociants toiliers ayant fait la fortune de Quintin, lorsque les fines toiles "Bretagne", si prisées des Espagnols, s'exportaient jusqu'aux Amériques. 
Ur wech e kalon kêr e weler eil tres kêr, an tiez savet en un doare kaer en-dro d’ar blasenn greiz : tiez o bannoù koad eus ar XVIvet kantved ha re all e greunvaen eus ar XVIIvet ha XVIIIvet kantved, anezho gwir osteloù prevez hag a gomprener mat ganto pegen pinvidik e oa ar varc’hadourien lien a reas da Gintin ober berzh pa veze priziet-mat al lien fin mod « Breizh » e  Bro-Spagn, ken e vezent ezporzhiet betek trevadennoù Amerika.
Partant de la place centrale, des rues à forte tradition commerciale, ruelles et venelles, réservent au promeneur, dans un espace assez réduit, une succession très dense de réalisations patrimoniales remarquables et diversifiées : édifices religieux, fontaines, parcs ombragés, points de vue panoramiques, le tout agrémenté par une décoration florale de qualité.
Pa ’z eer kuit eus ar blasenn greiz e tremener dre straedoù gouestlet d’ar c’henwerzh en un doare hengounel, straedigoù ha banelloù ma c’haller gwelet, e lec’hioù strizh a-walc’h, pezhioù glad dibar ha liesseurt a-leizh : savadurioù relijiel, feunteunioù, parkoù en disheol, gwelioù kaer, ha bleunioù eus ar re vravañ da glinkañ pep tra.
Dominant les Chaos du Gouët, Quintin abrite un marché coloré et des commerces dynamiques dans des rues resserrées. 
E Kintin, a-us reustladeg ar Goued, e kaver ar marc’had e livioù flamm ha stalioù-kenwerzh lusk ganto e-barzh straedoù strizh.
Au printemps, ceux qui abordent la cité longent les glycines, camélias et roses trémières qui habillent le granit blond des façades. 
Pa zeuer da Gintin e-pad an nevezamzer e tremener e-touez ar glisin, ar c’hamelia hag ar roz-malv a gresk ouzh greuvaen melen an talbennoù.
En été, comment résister à l’envie de se rafraîchir à la terrasse d'un bar au bord de l'étang et d’en profiter pour suivre des yeux les évolutions des canoës bigarrés, tandis que résonnent les rires des enfants taquinant le poisson.
E-pad an hañv ne c’haller ket chom hep mont d’evañ ur bannac’h bennak war leurenn un ostaleri war ribl ar stank, ha neuze sellet ouzh monedone ar c’hanoeoù liesliv, tra ma klever c’hoarzhadennoù ar vugale a vez o pesketa.
Rochefort-en-Terre
Roc’h-an-Argoed
Ville féodale entourée de vallons profonds, Rochefort-en-Terre regroupe quelques centaines de maisons sur un éperon schisteux. 
Ur gêr feodel en-dro dezhi saonennoù don eo Roc’h-an-Argoed. Meur a gant ti strollet war ur beg skilt a ya d’ober anezhi.
Renommée pour ses logis des XVIe et XVIIe siècles et l'omniprésence des géraniums qui lui confèrent une grande impression d'unité, cette petite cité l'est également pour son château et sa collégiale Notre-Dame-de-la-Tronchaye.
Brudet-kaer eo evit he ziez-annez eus ar XVIvet ha XVIIvet kantved hag evit ar geraniom a gaver pep lec’h enni, ar pezh a zegas un tres unvan warni, hag anavezet eo ivez evit he c’hastell hag hec’h iliz-chabistr Itron-Varia an Doz.
C'est sur un site naturel défensif contrôlant une voie de passage sud nord entre littoral atlantique et intérieur des terres de l’ancien duché de Bretagne que l'on retrouve trace de la roche forte dès le XIe siècle. 
Adkavout a reer roudoù eus ar roc’h-kreñv adalek an XIvet kantved en ul lec’h difenn naturel ma c’halled kontrolliñ un hent tremen su-norzh etre ar Mor Atlantel ha diabarzh douaroù dugelezh Breizh gwechall.
La puissance des seigneurs, dont dépend une large partie de la vie économique, s'exprime aussi dans les édifices religieux ou civils. 
Gwelet a reer ivez pegen kreñv e oa an aotrouien, a zeue ul lodenn vat eus ar vuhez armerzhel diwarno, dre ar savadurioù relijiel pe sivil.
Ainsi, l'église Notre-Dame-de-la-Tronchaye est dotée en 1527 par Claude de Rieux d'une façade nord de style gothique flamboyant, dont l'ornementation semble avoir inspiré bien des décors de maisons. 
Da skouer e lakaas Klaod Reoz sevel e 1527 un talbenn er c’hiz c’hotek flammek ouzh iliz Itron-Varia an Doz, ha war a seblant ez eus bet fichet meur a di goude-se war ar patrom-se.
De l'ancienne forteresse, il reste des pans entiers de remparts, les douves et l’entrée du château médiéval. 
Eus ar c’hreñvlec’h kozh e chom mogerennoù en o fezh, an douvezioù hag antre ar c’hastell eus ar Grennamzer.
Au début du XXe siècle, le peintre américain Alfred Klots, conquis par le site du château en ruines et par la cité, transforme les anciens communs du château, en manoir à partir d’éléments renaissance provenant du château de Keralio. 
E penn kentañ an XXvet kantved e voe plijet-kaer al livour amerikan Alfred Klots gant dismantroù ar c’hastell ha gant Roc’h-an-Argoed. Adingalañ a reas neuze ar chomachoù kozh d’ober ur maner gant tammoù eus an Azginivelezh bet kemeret diwar kastell Keralioù.
Rochefort-en-Terre propose aujourd'hui un ensemble patrimonial des XVIe et XVIIe siècles unique, rehaussé par une riche et harmonieuse décoration florale.
Gallout a reer en deiz a hiziv gwelet, e Roc’h-an-Argoed, un hollad glad savet dibar eus ar XVIvet ha XVIIvet kantved, kaeraet gant kinkladurioù bleunioù pinvidik ha kempouez.
Sise sur un éperon, la cité se découvre au rythme de chacun. 
Da bep hini, diouzh e lusk, d’ober anaoudegezh gant ar gêr-se kludet war he beg-douar.
Pour les visiteurs aux semelles de vent, de la porte de l'étang au sud au "vieux bourg" au nord, en suivant les venelles pentues vers l'ancienne citadelle aux murs altiers et les escaliers vertigineux vers la ville basse. 
Evit ar vizitourien a blij dezho kerzhet, loc’hañ eus dor ar stank er su betek ar « vourc’h kozh » en norzh, en ur dremen dre ar banelloù war ziribin da vont d’ar wikadell gozh he mogerioù sonn hag he skalieroù serzh da ziskenn betek traoñ kêr.
Pour les flâneurs, de l'esplanade Saint-Michel à l'est à la porte Cadre à l'ouest, en contemplant depuis l’ancien bourg monastique, le panorama sur la célèbre grée et en dégustant sans compter le "bourg neuf" et ses fiers logis fleuris qui abritent échoppes, ateliers, maîtres artisans, métiers d'art, tables et hostellerie.
Evit ar re a blij dezho mont war o fouezig, loc’hañ eus Reper Sant-Mikael er reter betek ar Porzh Cadre er c’hornôg, ha neuze diwar ar vourc’h manati gozh sellet ouzh ar C’hrav brudet, ha sellet mat ivez ouzh ar « vourc’h nevez » hag he ziez cheuc’h bleuñvet lec’h ma kaver stalioù bihan, atalieroù, mistri artizaned, artizaned arz, pretioù ha letioù.
Sur une presqu’île de la baie de Morlaix, une cité corsaire... 
War ur c’hourenez e bae Montroulez ez eus ur gêr ar gourserien...
Un cœur historique du XVIe siècle, dans un écrin de granit et de fleurs. 
Ur c’hreiz-kêr istorel eus ar XVIvet kantved, e-touez ar greunvaen hag ar bleunioù.
De la pierre émane toujours le passé des riches négociants, des fameux Johnnies ; mais aussi celui des nombreux poètes, peintres et écrivains que Roscoff a su séduire.
Chomet eo merket ar mein gant an amzerioù gwechall da vare ar varc’hadourien binvidik hag ar Joniged brudet-kaer ; met ivez da vare ar varzhed, al livourien hag ar skrivagnerien a zo en em dommet kalzik anezho ouzh kêr Rosko.
C’est dans le quartier de Roskogoz que commence l’histoire de Roscoff. 
E-barzh karter Roskogozh eo e krogas istor Rosko.
Le site n’est, au Moyen Âge, qu’un avant port de Saint-Pol-de-Léon. 
Ne oa eno er Grennamzer nemet ur rakporzh da Gastell-Paol.
Un calvaire du XVe siècle témoigne encore de la présence du village. 
Chomet ez eus c’hoazh ur c’halvar eus ar XVvet kantved lec’h ma oa ar gêriadenn.
L’ensablement du port et les attaques répétées des Anglais incitent les Roscovites à se déplacer plus au nord, sur le site de l’actuel vieux port. 
Abalamour ma oa kontraezhet ar porzh ha da-heul meur a dagadenn gant ar Saozon e tivizas tud Rosko en em staliañ pelloc’h war-zu an norzh, lec’h m’emañ ar porzh kozh hiziv an deiz.
C’est là que la cité connaîtra son essor. 
Eno e voe graet berzh gant Rosko.
Dès le XVIe siècle, négociants, capitaines et corsaires impriment dans la pierre les signes de leur richesse. 
Adalek ar XVIvet kantved e krogas ar varc’hadourien, ar gabitened hag ar gourserien da bostañ ul lodenn eus o finvidigezh er mein.
Près du port, édifiées sur des terres gagnées sur la mer, s’élèvent aujourd’hui ces demeures de granit et l’église. 
Hiziv an deiz e weler c’hoazh an tiez greunvaen-se hag an iliz bet savet war dachennoù douar bet gounezet diwar-goust ar mor, e-kichen ar porzh.
Dès lors, Roscoff s’étend toujours plus à l’est. 
Diwar neuze en em astennas Rosko muioc’h-mui war-zu ar reter.
La pointe de Bloscon, près de la chapelle Sainte-Barbe, est fortifiée au XVIIIe siècle. 
Mogeriet e voe beg ar Bloskom, e-kichen chapel santez Barba, en XVIIIvet kantved.
Dans la deuxième moitié du XXe siècle, on y construit un nouveau port en eau profonde, qui accueille désormais les activités des ferries transmanche, ainsi que celles liées à la pêche.
En eil hanterenn an XXvet kantved e voe savet eno ur porzh dour don ma vez dalc’het an obererezhioù a sell ouzh al listri-treizh a ra monedone en daou du eus Mor Breizh, hag ouzh ar pesketaerezh.
Dans le cœur historique, tout rappelle qu’ici, la mer est source de vie. 
Er c’hreiz-kêr istorel e weler splann e teu kement tra vev zo diwar ar mor.
De l’église aux demeures cossues, des bateaux sculptés dans la pierre aux tourelles ou bastions du vieux port, tout évoque la richesse liée au commerce maritime. 
Pep tra, eus an iliz d’an tiez cheuc’h, eus ar bigi kizellet er maen d’an tourelloù pe d’ar begoù-moger er porzh kozh, a zegas da soñj eus ar pinvidigezhioù deuet diwar ar c’henwerzh dre vor.
L’esprit des corsaires, contrebandiers et négociants plane encore sur les entrées de caves ouvragées, affleurantes à la rue ou à la grève. 
Santet e vez c’hoazh spered ar gourserien, ar floderien hag ar varc’hadourien en-dro da antreoù ar c’havioù oberiet kaer, a weler a-resed ar straedoù pe a-rez an aod.
C’est encore par la mer que débuta l’épopée des Johnnies, qui traversèrent la Manche pour vendre l’oignon de Roscoff.
Dre ar mor ur wech ouzhpenn e krogas troioù-kaer ar Joniged a yeas en tu all da Vor Breizh evit gwerzhañ ognon Rosko.
Ville épiscopale d'origine bretonne
Kêr eskobel savet gant ar Vretoned
La capitale historique du Trégor jouit, chez les Bretons, d'une aura particulière. 
Brudet eo kêr-benn istorel Bro-Dreger e-touez ar Vretoned en un doare dibar.
C'est la ville de l'esprit et de la générosité, de la méditation et du sens critique, qui inspira au cours des siècles hommes de lettres, hommes de robe et hommes de Dieu ; de saint Tugdual à saint Yves, d'Ernest Renan à Anatole Le Braz, d'Angéla Duval à Henri Pollès et Yvon Le Men.
Kêr ar spered hag ar vrokusted eo, hini ar preder hag ar skiant-varn ivez, hag a-hed ar c’hantvedoù e voe awenet ganti tud eus bed al Lizhiri, tud a lezenn ha tud a iliz ; eus sant Tual da sant Erwan, eus Ernest Renan da Anatol ar Braz, eus Añjela Duval da Henri Pollès hag Yvon Le Men.
«Quand on la contemple du haut de sa place, on a le sentiment qu’elle a été secrétée, maison par maison, par la puissante nef de pierres qui la domine». 
« Pa vez sellet outi diwar penn nec’h he flasenn e seblant d’an den ez eo bet dozvet, an eil ti war-lerc’h egile, gant ar mell nev vaen a zo a-us dezhi. »
Anatole Le Braz évoque ainsi le rôle premier de l’Eglise sur la cité : Tugdual, moine gallois, fonde au VIe siècle le monastère de Landreger. 
Evel-se e komze Anatol ar Braz eus levezon bennañ an Iliz war ar gêr : gant Tual, anezhañ ur manac’h deuet eus Bro-Gembre, e oa bet savet abati Landreger er VIvet kantved.
Aux abbés succèdent les abbés-évêques, puis les évêques, quand le Trégor devient, vers l’an mil, l’un des neufs évêchés de Bretagne. 
War-lerc’h an ebed e voe ebed-eskibien, hag eskibien goude-se pa zeuas Bro-Dreger da vezañ, war-dro ar bloavezh mil, unan eus nav eskopti Breizh.
La cathédrale Saint-Tugdual (XIVe siècle), l'ancien évêché (XVe siècle) ou le palais épiscopal (XVIIe siècle), sont quelques-uns des joyaux constituant le legs épiscopal. 
E-touez an traoù kaer a zo deuet betek ennomp war-lerc’h an eskibien emañ Iliz-veur Sant Tual (XIVvet kantved), an eskopti kozh (XVvet kantved) pe palez an eskob (XVIIvet kantved).
Empreinte singulière et éclairée d’où jaillissent des êtres d’exception comme saint Yves, "l’avocat des pauvres", et Ernest Renan, le célèbre philosophe. 
Diwar an endro difer-se ez eus deuet tud hep o far evel sant Erwan, "alvokad ar re baour", hag Ernest Renan, ar prederour anavezet mat.
Tréguier, au fil du temps, apparaît comme un foyer permanent des arts et de la pensée en Bretagne, que ce soit depuis les débuts de l’imprimerie vers 1500, avec l’édition du Catholicon (premier dictionnaire en breton, latin et français), ou, en ce début de siècle, avec la présence de nombreux artistes et artisans d’art.
A-hed an istor e weler Landreger evel ur vammenn eus an arzoù hag eus ar preder e Breizh, pe e vefe bet da vare penn kentañ ar moullerezh war-dro 1500, pa voe embannet ar C’hatholicon (ar geriadur kentañ e brezhoneg, latin ha galleg), pe e vefe hiziv an deiz, pa ’z eus arzourien hag artizaned arz e-leizh.
La Psalette, la Chantrerie, les hôtels particuliers, les maisons en pans de bois, la maison natale d’Ernest Renan, la maison Saint-Pierre, le couvent des Augustines, … 
Ar Saled, ar Chantiri, an ostelioù prevez, an tiez o bannoù koad, an ti lec’h ma oa ganet Ernest Renan, ti Saint-Pierre, kouent an Aogustinezed…
Toute l’histoire de Tréguier se décline à travers ses rues, ses ruelles, et ses jardins cachés, dévoilés par les portes cochères entrebâillées. 
Adkavet e vez istor Landreger en e bezh dre he straedoù, he straedigoù hag he liorzhoù kuzh a vez dizoloet dre an dorioù-porzh damzigor.
Du port du Jaudy au bois du Poète, en passant par la cathédrale, un séduisant ensemble invite à s’attarder. 
Eus porzh ar Yeodi betek Koad ar Barzh eo ken kaer ken e teu c’hoant d’an den da chom da ruzañ.
Le souvenir du passé imprègne les pierres qui content la vie séculaire de l’ancienne ville épiscopale et capitale du Trégor.
Intret eo ar mein gant koun an amzerioù gwechall, gant-se e c’haller lenn war ar mogerioù buhez ar gêr eskobel gozh ha kêr-benn Bro-Dreger.
Ecrire l’histoire d’une ville, c’est identifier et comprendre les traces que le temps a laissées derrière lui. 
Skrivañ istor ur gêr a zo anavezout ha kompren ar roudoù a zo bet lezet gant an amzer a-dreñv dezhi.
C’est repérer les vestiges et les marques plus ou moins distinctes de son œuvre sur un territoire donné. 
Gwelet ar relegoù hag ar merkoù, splann pe splannoc’h, a chom war he lerc’h en ul lec’h bennak.
Puis, c’est analyser ces éléments épars, les lier pour les inscrire dans des ensembles plus grands, pour les confronter à d’autres histoires. 
Goude-se, dielfennañ an tammoù distag-se, liammañ anezho evit lakaat anezho en holladoù brasoc’h, tal-ouzh-tal gant istorioù all.
Et pour Redon précisément, à celles de la Bretagne et de la France. 
Hag evit Redon end-eeun, gant istor Breizh ha hini Frañs.
Ecrire l’histoire d’une ville, c’est encore faire la part entre les mécanismes et les hasards, entre la nécessité et les contingences comme pour mieux dire les continuités et les ruptures constitutives du temps historique. 
Skrivañ istor ur gêr a zo c’hoazh diforc’hañ an argerzhoù diouzh ar chañsoù, ar pezh a zo tonket diouzh ar pezh a c’hall c’hoarvezout, evel evit kontañ gwelloc’h ar c’hendalc’h hag an torroù a ya d’ober amzer an istor.
Ecrire l’histoire d’une ville, c’est enfin et surtout approcher sinon atteindre les hommes et les femmes d’hier dans leurs volontés et leurs hésitations, dans leurs grandeurs et leurs faiblesses. 
Skrivañ istor ur gêr a zo, erfin ha dreist-holl, tostaat da baotred ha da verc’hed gwechall – pa n’eur ket evit tizhout anezho – en o mennadoù hag o argred, en o meurded hag en o gwanded.
Ecrire l’histoire d’une ville, c’est en saisir l’âme.
Skrivañ istor ur gêr a zo tapout krog en hec’h ene.
Une telle entreprise comporte probablement le risque d’égratigner les représentations plus ou moins conscientes que chacun peut se faire de sa ville. 
Gant un hevelep labour ez eur e riskl moarvat da grabisañ un tamm bennak ar skeudenn-spered a c’hall bezañ gant pep hini, emskiant pe emskiantoc’h, diwar-benn e gêr dezhañ.
Quelques légendes ou mythes, s’accommodant difficilement de l’authenticité des faits, peuvent aussi faire les frais d’une lecture attentive des contributions du présent ouvrage. 
Pa vo lennet pizh danvez al levr-mañ e vo gwelet ez eus un nebeud richennoù pe mojennoù ha ne glotont ket gwall vat gant ar fedoù gwirion.
L’imaginaire individuel ou collectif, qui a évidemment aussi ses vertus, s’en trouvera donc peut-être ébranlé. 
Setu ma vo stroñset, marteze, faltazi an nen pe ar faltazi stroll, hag he deus ivez vertuzioù dezhi, anat deoc’h.
Mais en retour, et comme en complément, le lecteur aura gagné en connaissance, en tirant avantage de la capacité de la science historique à faire œuvre de démystification en même temps que de vérité. 
Met en distro, hag evel un dra ouzhpenn, e vo gouiziekoc’h al lennerien peogwir o do graet o mad eus barregezh skiant an istor da ziskar ar fals kredennoù en ur embann ar wirionez.
Aussi je remercie l’initiative des Presses universitaires de Rennes et de leur directeur, Pierre Corbel, pour l’édition de ce livre. 
Se zo kaoz e trugarekaan an ti-embann « Presses universitaires de Rennes » hag e rener Pierre Corbel evit bezañ lakaet al levr-mañ da zont er-maez.
Il s’imposera à l’évidence comme un ouvrage de référence sur l’histoire de Redon. 
Splann eo e vo kontet da vezañ un levr-dave diwar-benn istor Redon.
Les professeurs Daniel Pichot et Georges Provost sont à l’origine de cette publication. 
E penn kentañ istor an embannadenn-mañ emañ ar gelennerien Daniel Pichot ha Georges Provost.
Ils ont fait preuve de beaucoup de détermination pour offrir au lecteur un travail à la fois collectif et ambitieux qui a mobilisé plus d’une vingtaine d’historiens et d’archéologues.
Diskouezet o deus kalz a nerzh-kalon evit kinnig d’al lennerien ul labour graet a-stroll hag a-feson war un dro, gant sikour un ugent bennak a istorourien hag a henoniourien.
Je les en remercie.
Trugarekaat a ran anezho evit se.
Si la ville est gardienne d’une mémoire, elle est aussi promesse d’un avenir. 
Gward ur memor eo kêr, met promesa un amzer da zont ez eo ivez.
Assurément, la lecture de ce livre apportera une meilleure et une plus grande connaissance de l’histoire de Redon. 
Sur a-walc’h e vo anavezet gwelloc’h istor Redon gant an neb a lenno al levr-mañ.
Elle aidera également les hommes et les femmes d’aujourd’hui et de demain, non seulement à mieux se représenter leur ville et à la comprendre, à mieux en appréhender la singularité et l’originalité, mais aussi à mieux y vivre et à la faire grandir.
Ha hennezh a sikouro ivez ar baotred hag ar merc’hed, hiziv ha warc’hoazh, n’eo ket hepken da gompren gwelloc’h e-barzh o c’hêr, da intent gwelloc’h pegen dibar eo, met ivez da vevañ enni gwelloc’h ha d’ober dezhi brasaat.
29 juin : assassinat de l'Archiduc François-Ferdinand à Sarajevo.
29 a viz Mezheven : muntret e voe an Arc’hdug Franz-Ferdinand e Sarajevo.
1er août : mobilisation générale en France.
1añ a viz Eost : engalvadeg hollek e Frañs.
3 août : l'Allemagne déclare la Guerre à la France.
3 a viz Eost : disklêriañ a reas Alamagn ar brezel da Frañs.
6-12 septembre : Bataille de la Marne, transport des troupes en taxis [500 000 morts].
6-12 a viz Gwengolo : Emgann ar Marne, kas ar bagadoù-arme gant taksioù [500 000 a dud varv].
19 février–9 janvier 1916 : Bataille des Dardanelles [200 000 morts].
19 a viz C’hwevrer–9 a viz Genver 1916 : Emgann an Dardanelloù [200 000 a dud varv].
22 avril : 1ère utilisation de gaz asphyxiants à Steenstraate et à Ypres par les Allemands.
22 a viz Ebrel : evit ar wech kentañ e voe implijet gazoù mougus e Steenstraate hag en Ieper (Ypres) gant an Alamaned.
21 février – 19 décembre : Bataille de Verdun [698 000 morts, 412 000 blessés].
21 a viz C’hwevrer– 19 a viz Kerzu : Emgann Verdun [698 000 a dud varv, 412 000 a dud gloazet].
1er juillet-18 novembre : Bataille de la Somme [plus de 800 000 victimes].
1añ a viz Gouere - 18 a viz Du : Emgann ar Somme [ouzhpenn 800 000 a reuzidi brezel].
2 avril : entrée en guerre des Etats-Unis aux côtés des Alliés. [50 000 morts].
2 a viz Ebrel : kregiñ a reas ar Stadoù-Unanet da vrezeliñ asambles gant ar Gevredidi [50 000 a dud varv].
16 avril : début de l'offensive Nivelle au Chemin des Dames. 
16 a viz Ebrel : deroù argad Nivelle war Hent an Itronezed.
Très meurtrière, elle entraîne des mutineries au sein de l'armée française, réprimées par des exécutions.
Gant an niver bras a dud bet lazhet en e gerzh, en em e savas soudarded e-barzh an arme c’hall ha meur a hini anezho a voe lakaet d’ar marv.
26 novembre : cessez-le-feu signé entre l'Allemagne et la Russie, affaiblie par la Révolution Bolchévique.
26 a viz Du : Harz-tennañ sinet etre Alamagn ha Rusia, aet dinerzh gant an Dispac’h Bolchevik.
23 mars : Paris est bombardée par les "Pariser Kanonen" (surnommés "Grosse Bertha").
23 a viz Meurzh : Bombezet e voe Pariz gant kanolioù « Pariser Kanonen » (lesanvet "Grosse Bertha").
9 novembre : Révolution en Allemagne : abdication de l'empereur Guillaume II.
9 a viz Du : Dispac’h en Alamagn : dilez an impalaer Gwilherm II.
11 novembre : signature de l'Armistice, dans un wagon en forêt de Compiègne, entre l'Allemagne et les Alliés.
11 a viz Du : sinadur an Arsav-brezel, e-barzh ur vagon e koad Compiègne, etre  Alamagn hag ar Gevredidi.
28 juin : Signature du Traité de Versailles.
28 a viz Mezheven : sinadur Feur-emglev Versailhez.
14 juillet : Défilé de la Victoire à Paris.
14 a viz Gouere : Dibunadeg an Trec’h e Pariz.
8 décembre : Bataille des Falklands (au large des Malouines) 
8 a viz Du : Emgann Inizi Maloù (Falkland)
Victoire Britannique.
Trec’h Breizh-Veur.
24 janvier : Bataille de Dogger Bank (Mer du Nord). 
24 a viz Genver : Emgann Dogger Bank (Mor an Hanternoz)
7 mai : torpillage du "RMS Lusitania" au large de l'Irlande (1198 morts dont 128 américains : l'opinion publique américaine devient favorable à la guerre).
7 a viz Mae : torpediñ an "RMS Lusitania" dirak Iwerzhon (1198 a dud varv, 128 a Amerikaned en o zouez : sevel a reas an dud er Stadoù-Unanet a-du gant ar brezel).
31 mai-1er juin : Bataille du Jutland (au large du Danemark) 
31 a viz Mae-1añ a viz Mezheven : Emgann Jutland (dirak Danmark)
2 décembre : Bataille de Funchal (au large du Portugal) 
2 a viz Kerzu : Emgann Funchal (en donvor da Bortugal)
31 janvier : début de la guerre sous-marine sans restriction.
31 a viz Genver : deroù ar brezel dindan vor a-zevri.
2 août : 1er appontage sur un navire porte-avions. 
2 a viz Eost : 1añ nijerez o leuriañ war ul lestr douger-nijerezioù.
Le croiseur de bataille "HMS Furious" a reçu un pont d'envol à la place de ses tourelles avant.
War ar reder-emgann "HMS Furious" e oa bet staliet ur pont dibradañ e-lec’h e dourelloù araog.
7 août : le croiseur-cuirassé français "Dupetit-Thouars" est torpillé par le U-62 au large de Brest.
7 a viz Eost : ar reder-hobregoner gall "Dupetit-Thouars" a voe torpedet gant an U-62 dirak Brest.
21 novembre : La flotte de haute-mer allemande capitule devant le Firth of Forth (Ecosse).
21 a viz Du : kodianañ a reas al lestraz brezel uhelvor alaman dirak ar Firth of Forth (Skos).
Juin : Après l'Armistice, 74 bateaux de la Marine impériale allemande ont l'ordre de partir pour la baie de Scapa Flow (Ecosse) afin d'y être mis à l'isolement.
Miz Mezheven : Goude an Arsav-brezel e voe roet urzh da 74 lestr eus morlu impalaeriezh Alamagn da vont war-zu bae Scapa Flow (Skos), dezho da chom eno en digenvez.
Ils y restent pendant 10 mois avant de se saborder.
Dek miz e oant chomet eno a-raok mont d’ar strad o-unan.
En 1914, la France qui compte environ 39 millions d'habitants mobilise 8 660 000 hommes ; 1 342 587 n'en reviendront pas. 
E 1914 e oa war-dro 39 milion a annezidi e Frañs ha galvet e voe 8 660 000 a baotred ganti. 1 342 587 anezho ne oant ket distroet eus ar brezel.
Parmi les soldats mobilisés 350 000  sont Bretons. 
350 000 a Vretoned a oa e-touez ar soudarded bet galvet.
138 000 d'entre eux perdront la vie pour la Patrie. 
138 000 anezho a gollas o buhez evit ar Vammvro.
Sur le front, les photographes prenaient en photo les soldats qui utilisaient ces clichés comme cartes postales pour leurs proches. 
War an talbenn e veze al luc’hskeudennerien o tennañ poltredoù eus ar soudarded hag a veze implijet evel kartennoù-post evit o zud nes.
De son côté, Jacques de Thézac a réalisé des portraits de familles qui étaient envoyés aux combattants. 
Jacques de Thézac, diouzh e du, en doa tennet poltredoù familhoù hag a veze kaset d’ar vrezelourien.
Ces lettres et cartes étaient le seul lien unissant les familles et les soldats. 
Al lizheroù hag ar c’hartennoù-se e oa al liammoù nemeto a oa etre ar familhoù hag ar soudarded.
On estime que 4 millions de courriers et environ 200 000 colis passaient chaque jour par le Bureau Central Militaire de Paris. 
Soñjal a reer e oa 4 milion a lizheroù ha war-dro 200 000 pakad o tremen bemdez dre Vurev Kreiz an Arme e Pariz.
La censure s'est très vite mise en place pour limiter la diffusion d'idées hostiles ou d'indiscrétions dans les courriers. 
Buan-tre e voe lakaet kontrollañ anezho evit ma ne vije ket skignet mennozhioù enep pe traoù diaviz el lizheroù-se.
Combrit-Sainte-Marine dans la guerre
Kombrid-Sant-Voran er brezel
Près de 140 hommes de Combrit ont perdu la vie sur les champs de bataille. 
Tost da 140 paotr eus Kombrid o doa kollet o buhez war an tachennoù-emgann.
Leurs noms sont gravés sur le monument aux Morts érigé dans le cimetière ainsi que sur une stèle en bois installée à l'intérieur de l'église. 
Engravet e voe o anvioù war monumant ar Re varv a voe savet er vered, hag ivez war ur peul-koun koad hag a voe staliet e diabarzh an iliz.
Sur cette stèle, le peintre Lucien Simon, qui réside une partie de l'année au sémaphore de Sainte-Marine, réalise trois petites toiles ; récemment restaurées elles sont visibles dans l'église Saint-Tugdual de Combrit. 
War ar peul-koun-se e voe livet teir zaolenn vihan gant al livour Lucien Simon, a dremen ul lodenn eus ar bloavezh en arouezva Sant-Voran ; kempennet int bet nevez zo ha gallout a reer gwelet anezho en iliz Sant Tual e Kombrid.
Sainte-Marine accueille par ailleurs les blessés dans la villa de l'Amiral de Penfentenyo (aujourd'hui Tri Men).
E Sant-Voran, e kenkiz an Amiral Penfeunteunioù (anvet Tri Men hiriv), a-hend-all, e voe degemeret an dud gloazet.
Jacques de Thézac a immortalisé dans ses photos cette infirmerie improvisée.
Jacques de Thézac en doa brudet ar c’hlañvdi-se, savet war an taol, gant e luc’hskeudennoù.
Avant le 19ème siècle, les Monuments aux Morts commémorent les victoires militaires mais les noms des soldats n'y figurent pas.
A-raok an 19vet kantved e talveze Monumantoù ar Re Varv da gounaat an trec’hioù er brezelioù met ne veze ket gwelet anvioù ar soudarded warno.
La démesure du conflit, avec ses 9 millions de morts change la donne. 
Ken bras e voe ar brezel, gant e 9 milion a dud varv, ma voe cheñchet bazh d’an daboulin.
Dans les années 1920-1925, les communes font ériger des Monuments sur lesquels sont gravés dans la pierre les noms de leurs enfants sacrifiés pour la Patrie.
Er bloavezhioù 1920-1925 e voe lakaet sevel gant ar c’humunioù Monumantoù a voe engravet er maen anezho anvioù o bugale aberzhet evit ar Vammvro.
Les monuments peuvent être funéraires, patriotiques, civiques, guerriers ; et portent des éléments symboliques importants comme les palmes de la Victoire, le drapeau français, des éléments militaires ou religieux… 
Ar monumantoù-se a c’hall bezañ savadurioù kañv, brogar, keodedel, brezel ; warno ez eus elfennoù arouezel pouezus evel palmez an Trec’h, banniel Frañs, elfennoù milourel pe relijiel…
Le "Poilu" est représenté glorieux, arborant le drapeau, prêt à l'attaque avec la grenade à la main, appuyé sur le fusil ou mourant seul ou dans les bras d'un camarade. 
« Soudarded ar fozioù » zo diskouezet evel soudarded illur, o fichal ar banniel, prest da vont d’an argad gant pep a c’hreunadenn en o dorn, harpet war o fuzuilh pe o vervel en o-unan pe etre divvrec’h ur c’hamalad dezho.
Près de 138 000 Bretons ont perdu la vie lors du conflit. 
Tost da 138 000 Breton o doa kollet o buhez e-pad ar brezel.
Les Monuments aux Morts dressés dans les communes leur rendent hommage. 
Savet e oa bet Monumantoù d’ar re Varv er c’humunioù en enor dezho.
Certains se distinguent par l'originalité de la représentation montrant, non pas le guerrier, les familles souffrant de l'absence du soldat. 
Lod zo disheñvel diouzh ar re all, dre ma vez taolennet gant o delwennoù dibar, neket ar vrezelourien, met ar familhoù o c’houzañv abalamour d’ar soudarded diank.
Le sculpteur René Quillivic, surnommé "l'imagier des Morts de Bretagne", en a réalisé plusieurs de ce type comme à Saint-Pol-de-Léon, à Plozévet ou à Fouesnant.
Ar c’hizeller Reun Killivig, bet lesanvet « skeudenner ar re Varv eus Breizh » , en doa savet meur a vonumant seurt-se, evel e Kastell-Paol, e Plozeved pe e Fouenant.
En 1927, la Chambre des Députés lui commande un monument, érigé à la Pointe-Saint-Mathieu, en hommage à tous les marins morts pour la France. 
E 1927 e voe goulennet digantañ gant Kambr ar Gannaded sevel ur monumant da lakaat e Beg Lokmazhe, en enor d’an holl vartoloded marvet evit Frañs.
Les Abris du Marin, lieux d'accueil 
Goudorioù ar Vartoloded, lec’hioù degemer
Photos de Jacques de Thézac
Luc’hskeudennoù gant Jacques de Thézac
Lorsque la guerre est déclarée le 2 août 1914, les Abris, idéalement placés dans les ports de la région, sont très vite réquisitionnés pour le stationnement des troupes. 
Pa oa bet disklêriet ar brezel d’an 2 a viz Eost 1914 e voe rekizet buan-tre ar Goudorioù, lec’hiet-kaer e porzhioù ar rannvro, evit reiñ bod d’ar bagadoù-arme.
Les gardiens partis au combat, ce sont leurs femmes qui assurent la bonne marche des établissements malgré le conflit. 
Dre ma oa aet ar warded kuit da vrezeliñ ez eo o gwragez a rae war-dro mont en-dro ar goudorioù daoust d’ar brezel.
Les hommes qui ne sont pas sur le front viennent dans les salles de lecture pour se tenir informés de l'évolution des batailles. 
Ar wazed na oant ket war an talbenn a zeue d’ar salioù-lenn da gaout keleier eus an emgannoù.
Les dispensaires continuent également à prodiguer les soins pour les marins blessés.
Er predervaoù e veze kendalc’het ivez d’ober war-dro ar vartoloded gloazet.
En 1917 les Etats-Unis entrent en guerre. 
E 1917 e krogas ar Stadoù-Unanet da vrezeliñ.
Plusieurs patrouilleurs en charge de la lutte anti-sous-marine, dont les coques sont peintes en "trompe-l'œil" pour détourner les torpilles de leurs cibles, arrivent bientôt à l'Ile-Tudy et à Sainte-Marine. 
Meur a lestr-geder, karget eus ar stoum a-enep ar splujerezioù, a voe adlivet o c’houc’hoù en un doare « trell-lagad » evit distreiñ an torpedennoù diouzh o bukennoù, hag en em gavas hep dale en Enez-Tudi hag e Sant-Voran.
Les Abris sont alors mis à la disposition des officiers. 
Kinniget e voe d’an ofiserien kavout bod er Goudorioù neuze.
Hydravions et Base Américaine 
Dournijerezioù ha Bon amerikan
Les guerres permettent des avancées technologiques importantes. 
Gant ar brezelioù e c’haller ober araokadennoù teknologel pouezus.
C'est le cas de l'aviation. 
Evel-se emañ kont gant an nijerezh.
D'abord utilisés pour la reconnaissance et le bombardement des bases ennemies, les avions sont équipés pour le combat aérien et fonctionnent en escadrilles de chasse.
An nijerezioù, implijet da gentañ-penn evit anavezadenniñ ha bombezañ bonoù an enebourien, a veze implijet evit an emgannoù en oabl ha labourat a raent e skouadrennigoù-hemolc’h.
En 1917 les Allemands se lancent dans la guerre sous-marine sans restriction. 
E 1917 e krogas an Alamaned gant ar brezel dindan vor a-zevri.
Afin de lutter contre cette menace, des bases d'hydravions sont installées en Bretagne, notamment à l'Ile-Tudy. 
Evit stourm a-enep an dañjer-se e voe staliet bonoù dournijerezioù e Breizh, en Enez-Tudi peurgektet.
Ouverte en juin 1917, elle est cédée en octobre de la même année aux Américains qui la transforment en "US Naval Air Station" avec 21 hydravions et près de 400 marins.
E miz Mezheven 1917 e oa bet digoret hag e miz Here eus ar memes bloavezh e oa bet lezet gant an Amerikaned o doa troet anezhañ en un "US Naval Air Station" gant 21 dournijerez ha tost da 400 martolod.
Les hydravions venant se poser dans l'Odet ; les marins étaient accueillis dans l'Abri de Sainte-Marine. 
Pa zeue an dournijerezioù da vorañ en Oded e veze degemeret ar vartoloded e Goudor Sant-Voran.
En remerciement, l'Etat Major Américain a offert à Jacques de Thézac un hydravion qui a été conduit à l'Abri de Douarnenez où le cockpit a servi de tribune.
Evit trugarekaat anezhañ e profas ar Pennoù-bras amerikan un dournijerez da Jacques de Thézac. Honnezh a oa bet kaset da C’houdor Douarnenez hag al logell sturiañ anezhi a dalvezas da dribunell ennañ.
Dentelles et Point d’Irlande
Dantelez ha Kraf Iwerzhon
Expo hiver 2010 – printemps 2011
Diskouezadeg goañv 2010 – nevezamzer 2011
1902, la sardine déserte les côtes bretonnes. 
E 1902 e voe dilezet aodoù Breizh gant ar sardin.
Pendant sept années elle disparaît des zones de pêche : c’est la crise. 
E-pad seizh vloaz e voe diouer anezho en takadoù pesketa : an enkadenn e oa.
De tous temps, les pêcheurs ont été habitués aux caprices du petit poisson argenté. 
A-viskoazh e oa boas ar besketaerien ouzh stultennoù ar pesked bihan glas-se.
La précédente crise, qui avait également duré sept ans (1881-1887), avait eu des conséquences moins dramatiques. 
Ne oa ket bet ken spontus heuliadoù an enkadenn a-ziagent, a oa padet seizh vloaz ivez (1881-1887).
La population était moins concentrée dans les ports et ne vivait pas exclusivement de la pêche. 
Ne oa ket ken stank an dud er porzhioù neuze ha ne vevent ket diwar ar pesketa nemetken.
Mais les excellentes campagnes réalisées entre 1887 et 1901 ont attiré une foule de nouveaux habitants dans les ports. 
Met gant ar c’houlzadoù peskerezh mat-kenañ a oa bet etre 1887 ha 1901 e voe dedennet e-leizh a annezidi nevez d’ar porzhioù.
Les chiffres parlent d’eux-mêmes : Douarnenez passe de 2 000 à 13 000 habitants entre 1830 et 1900. 
Trawalc’h eo sellet ouzh ar sifroù : Douarnenez a oa tremenet eus 2000 da 13000 annezad etre 1830 ha 1900.
La natalité est alors le double de la moyenne nationale.
An hanter vuioc’h a vugale a veze ganet enni neuze eget e Frañs a-bezh.
A partir du printemps, les filets sont déployés pour pêcher la sardine qui est attirée grâce à la rogue (œufs de poissons) qui vient de Norvège. 
Adalek an nevezamzer e veze dispaket ar rouedoù evit pesketa ar sardin, a veze desachet en ur deurel dezho greun (vioù pesked) eus Norvegia.
La classe paysanne est attirée par ce métier accessible à tous et financièrement très intéressant. 
Dedennet e veze ar beizanted gant ar vicher-se, pa oa aes d’an holl mont warni ha pa c’halle degas arc’hant bras dezho.
C’est ainsi qu’à la veille de la crise, la sardine est la première source de revenus et d’emplois pour les ports français. 
Evel-se e oa ar sardineta ar vammenn gentañ a arc’hant hag a implijoù evit porzhioù Frañs a-raok an enkadenn.
35 000 personnes en dépendent entre Brest et Saint-Jean-de-Luz.
35 000 a dud a veve diwar micher ar sardin etre Brest ha Donibane Lohizune.
Quand les pêcheurs peinent à ramener la sardine, tout le monde est touché : les fournisseurs, les constructeurs, les marchands de filets, les usiniers, mais également les commerces des ports, boulangers, épiciers, bouchers… 
Pa veze start d’ar besketaerien tapout sardin e veze lakaet diaes an holl dud : ar bourvezerien, ar saverien, ar varc’hadourien rouedoù, an uzinourien, hag ivez stalioù ar porzhioù, ar varaerien, an ispiserien, ar gigerien…
Ce sont les risques de la mono-industrie : dépendre exclusivement d’une seule espèce peut s’avérer catastrophique.
Riskloù an unijinerezh int :  bevañ diwar pesketa ur spesad hepken a c’halle bezañ spontus.
La presse locale, puis nationale, relate l’histoire de familles en détresse. 
Gant ar c’hazetennoù lec’hel, hag ar c’hazetennoù broadel da c’houde, e oa bet danevellet istor ar familhoù a oa en dienez.
Des souscriptions sont lancées pour aider les populations bretonnes éprouvées par la crise. 
Klasket e oa bet sevel arc’hant da skoazellañ ar Vretoned o c’houzañv abalamour d’an enkadenn.
En parallèle de ces aides, des « dames d’œuvres » proposent aux femmes et aux enfants une nouvelle activité pouvant apporter un complément de revenu aux familles : c’est la naissance de la dentelle bigoudène, le picot.
E-keit ha ma veze roet ar  skoazelloù-se e kinnige « itronezed an oberoù »  d’ar maouezed ha d’ar vugale un obererezh nevez a c’halle degas un tamm arc’hant ouzhpenn d’ar familhoù :  deroù an dantelez bigoudenn, ar piko, e oa.
Les fritures en Finistère
Ar friturioù e Penn-ar-Bed
Il y a 200 ans, Nicolas Appert imagine un procédé de stérilisation, connu aujourd’hui sous le nom d’appertisation, afin de conserver les aliments. 
200 vloaz zo e oa bet ijinet gant Nicolas Appert un doare difrouezhiñ, zo anavezet hiviz evel an “apertaat”, evit mirout ar boued.
Il compte ainsi lutter contre le scorbut qui décime les équipages de la marine de guerre française.
C’hoant en doa evel-se da stourm ouzh ar skorbut a lazhe bagadoù martoloded morlu Frañs.
En 1825, Joseph Colin adapte le procédé pour la conservation des sardines. 
E 1825 e voe lakaet an doare-se da dalvezout evit mirout ar sardin gant Joseph Colin.
Jusque là, elles étaient pressées dans de grands barils puis versées dans des pots en grès et recouvertes de saumure ou de beurre fondu parfois avec des aromates. 
Betek neuze e veze gwasket ar sardin e barilhoù bras ha goude e vezent lakaet e podoù krag ha goloet gant hili pe gant amann teuzet gant louzoù-kegin a-wechoù.
Il propose alors de commercialiser les sardines étêtées, éviscérées et cuites, dans des boites en fer-blanc, qu’il recouvre d’huile végétale. 
Kinnig a reas Joseph Colin neuze gwerzhañ sardin dibennet, divouzellet ha poazhet, e boestoù houarn-gwenn, gant eoul plant.
La conservation est ainsi de meilleure qualité.
Evel-se e vezent miret gwelloc’h.
Les établissements, parfois appelés « fritures », se multiplie en Bretagne. 
Al labouradegoù, a raed « friturioù » anezho,  a oa stankoc’h-stankañ e Breizh.
Ainsi Douarnenez compte 3 « fritures à huile » en 1860 ; 10 en 1870, 24 en 1880 et 30 en 1904. 
Evel-se e oa 3 « fritur eoul » e Douarnenez e 1860 ; 10 e 1870, 24 e 1880 ha 30 e 1904.
On trouve également des conserveries à Concarneau, au Guilvinec ou à Penmarc’h. 
Friturioù a oa ivez Konk-Kerne, er Gelveneg pe e Penmarc’h.
En 1878, les deux fritures de Saint-Guénolé mettent en boite 245 tonnes de sardines à l’huile, et celle du Guilvinec 123 tonnes.
E 1878 e veze lakaet 245 tonennad a sardin dre eoul e boestoù en div fritur eus Sant Wennole ha 123 tonennad e hini ar Gelveneg.
La pêche de la sardine étant saisonnière, de juin à octobre, pendant le reste de l’année c’est le maquereau ou le thon qui est mis en boite.
Sardineta ne veze graet nemet e-pad an hañv, eus miz Mezheven da viz Here ;  er peurrest eus ar bloaz eo brizhilli pe touned a veze lakaet e boestoù.
Comme les hommes sont en mer afin de ramener la matière première, ce sont essentiellement les femmes et les enfants qui travaillent dans les usines. 
Pa veze ar wazed war vor evit tapout an danvez krai e veze ar maouezed hag ar vugale dreist-holl o labourat en uzinoù.
A Douarnenez vers 1910 il y a 30 femmes pour 1 homme dans les conserveries. 
E Douarnenez, war-dro 1910, e oa 30 maouez evit 1 gwaz er friturioù.
Ces derniers travaillent comme soudeurs ou sertisseurs mais leur emploi est rapidement menacé par l’arrivée des machines et l’évolution des techniques. 
Ar baotred a laboure evel souderien pe sternerien met en arvar e voe lakaet o implij buan gant donedigezh ar mekanikoù hag emdrodadur an teknikoù.
Les conditions de travail sont difficiles pour les femmes et les salaires sont bas, aussi les grèves ne sont pas rares. 
Start e oa an aozioù labour evit ar merc’hed hag izel e oa ar goproù, setu perak ne oa ket ral an harzoù-labour.
La plus célèbre est celle des « Penn Sardin » entre novembre 1924 et janvier 1925, qui réclamaient « Pemp real a vo », nous aurons nos 1 franc 25. 
An harz-labour brudetañ a oa bet hini ar « Pennoù-sardin » etre miz Du 1924 ha miz Genver 1925, a c’houlenne « Pemp real a vo ».
Cette grève a un retentissement national, les briseurs de grève feront même usage d’armes à feu sur les usinières.
E Frañs a-bezh e oa bet savet trouz abalamour d’an harz-labour-se, an dorrerien harz-labour o doa tennet gant  armoù-tan war an uzinourered zoken.
En Bretagne, les conserveries font partie de la mémoire  des ports. 
E Breizh ez a ar friturioù d’ober ul lodenn eus memor ar porzhioù.
Silhouettes massives sur les quais du littoral, elles racontent tout un pan de l’histoire de la pêche bretonne. 
Gant o savadurioù postek war ar c’haeoù a-hed an aod e kontont dimp un tamm eus istor ar pesketaerezh e Breizh.
Face à la concurrence, notamment  étrangère, beaucoup ont fermé leurs portes, mais certaines sont toujours en activité. 
Kalz anezho zo bet serret, dre ma veze kevezerezh, gant an uzinoù estren peurgetket, met lod zo digor bepred.
Ainsi, Océane Alimentaire, à Saint-Guénolé, installée dans un bâtiment construit en 1880 par le conserveur Charles Cassegrain, propose toujours des conserves, emboitées à la main dans des pots en verre. 
Evel-se, Océan Alimentaire, e Sant Wennole, zo staliet en ur batis bet savet e 1880 gant ar mirer Charles Cassegrain, a ginnig boued-mir a vez lakaet gant an dorn e podoù-gwer.
A Concarneau, subsistent encore les conserveries Courtin et Gonidec (Mouettes d’Arvor). 
E Konk-Kerne emañ c’hoazh ar friturioù Courtin ha Gonideg (Mouette d’Arvor).
A Douarnenez, trois usines témoignent toujours de l’importance du port dans la pêche à la sardine : Paulet (Petit Navire), Cobredo (Arok) et Chancerelle (Connétable). 
E Douarnenez ez eus teir uzin zo testoù bepred eus pouez ar porzh evit ar sadineta : Paulet (Petit Navire), Cobredo (Arok) ha Chancerelle (Connétable).
Cette dernière est la plus ancienne conserverie du monde toujours en activité (1853). 
Ar c’hoshañ fritur eus ar bed digor bepred eo homañ (1853).
Le Port Musée est lui-même installé dans une ancienne conserverie sur le Port Rhu.
Ar Porzh-mirdi zo staliet, eñ ivez,  en ur fritur gozh er Porzh Ru.
A ses débuts, la boite de sardine ne plaît pas beaucoup. 
En deroù ne blije kalz ket ar boestadoù sardin d’an dud.
Peu considérée, elle est d’abord donnée aux marins puis, du fait de son prix assez bas, elle arrive à conquérir un plus large public de consommateurs.
Gant an nebeut priziet ma oant e vezent roet da gentañ d’ar vartoloded ha da c’houde, dre ma oa izel o friz, e oa bet hoalet kalz muioc’h a vevezerien ganto.
Aujourd’hui, la sardine n’est toujours pas passée de mode. 
Hiziv an deiz n’eo ket aet ar sardin diouzh ar c’hiz c’hoazh.
Des boites millésimées sortent régulièrement. 
Boestadoù bloaziadet a vez produet ingal.
Elles sont illustrées de peintures ou de photos réalisées par des artistes d’aujourd’hui et témoignent de l’intérêt que le consommateur porte toujours à la boite en fer-blanc renfermant le petit poisson argenté.
Skeudennaouet e vezont gant livadurioù pe gant luc’hskeudennoù zo bet graet gant arzourien hiziv ha diskouez a reont e vez hoalet ar vevezerien bepred gant ar boestoù houarn-gwenn enno ar pesked arc’hantet bihan.
Jacques de Thézac, au cours de ses visites dans les Abris, a pris de nombreux clichés de la vie quotidienne des pêcheurs et de leurs familles. 
Pa veze Jacques de Thézac o weladenniñ ar Goudorioù e tenne poltredoù ar besketaerien hag o familhoù en o buhez pemdeziek.
Aussi, lors de la crise de la sardine, lorsque la pratique de la dentelle s’est développée dans les ports du Finistère, a-t-il pris soin de fixer sur pellicule cette activité apportant un revenu complémentaire aux familles. 
Neuze, pa voe enkadenn ar sardineta, pa voe kaset labour an dantelez war-raok e porzhioù Penn-ar-Bed, en doa lakaet e boan da luc’hskeudenniñ an obererezh-se a zegase arc’hant ouzhpenn d’ar familhoù.
Il n’est donc pas rare de voir un mousse avec sa bande de picot dans l’Abri ou quelques bigoudènes travaillant à leur ouvrage sur les quais.
N’eo ket ral eta gwelet moused gant un tamm piko er Goudor pe ur Vigoudenn bennak oc’h ober dantelez war ar c’haeoù.
Le philanthrope était d’autant plus sensible à cette activité qu’il apportait son soutien à l’œuvre des Dentellières Bretonnes, fondée par sa belle-sœur, Melle de Lonlay.
Seul gizidikoc’h e oa an dengarour ouzh an obererezh-se ma harpe ober Dantelezerezed Breizh, diazezet gant e c’hoar-gaer, an dimezell de Lonlay.
En effet, lors de la crise, des « dames d’œuvres » comme Marthe Chauvel, dont le mari, le Docteur Chauvel, était trésorier de l’œuvre des Abris du Marin, ou encore Mme Bertrande de Lécluse et Melle Sophie de Lonlay, ont fait de l’artisanat de la dentelle un palliatif à la crise économique qui touchait les familles. 
Rak e-pad an enkadenn e oa bet graet eus an dantelezerezh, gant « itronezed an oberoù », evel Marthe Chauvel, a oa gwreg an Doktor Chauvel,  teñzorer Goudorioù ar Vartoloded, pe c’hoazh an itron Bertrande de Lécluse hag an dimezell Sophie de Lonlay,  ur remed ouzh an dienez armerzhel a skoe ar familhoù.
Elles firent venir des monitrices d’Irlande et, avec l’appui des Sœurs du Saint-Esprit, ouvrirent des ateliers-ouvroirs dans plusieurs communes : Penmarc’h, Le Guilvinec, l’Ile-Tudy, Pont-l’Abbé, Sainte-Marine, Concarneau, Lanriec…
Lakaet o doa kelennerezed da zont eus Iwerzhon, ha gant skoazell Seurezed ar Spered Santel, o doa digoret labouradegoù merc’hed e meur a gumun : Penmarc’h, ar Gelveneg, Enez-Tudi, Pont-'n-Abad, Sant-Voran, Konk-Kerne, Lanrieg…
Les femmes travaillaient dans ces ateliers ou chez elles pour ne pas délaisser leur ménage. 
Labourat a rae ar merc’hed er stalioù-se pe er gêr evit gallout ober war-dro o ziegezh.
Les mousses prenaient leur crochet dès qu’ils avaient un instant. 
Ar voused a gemere o c’hroched kerkent ha m’o doa un tammig amzer.
Les productions étaient vendues à Paris.
Gwerzhet e veze an dantelez e Pariz.
En 1909, l’œuvre de Melle de Lonlay a reçu le prix Audéoud, décerné tous les quatre ans par l’Académie des Sciences Morales et Politiques en récompense, entre autres, des institutions relatives à l’amélioration du sort des classes ouvrières ou au soulagement des pauvres.
E 1909 he doa degemeret an dimezell de Lonlay ar priz Audéoud, a veze roet bep pevar bloaz gant Akademiezh Skiantoù ar Mad hag ar Politikerezh, evit garedoniñ, e-touez traoù all, ensavadurioù a glaske gwellaat planedenn ar renkadoù labourerien pe skañvaat poan ar beorien.
La pratique de la dentelle comme complément de revenus n’est pas limité à la Bretagne. 
N’eo ket e Breizh hepken e veze graet dantelez da gaout un tamm arc’hant ouzhpenn.
Cette activité se développe tout d’abord en Irlande, au 18ème siècle, au temps de la Grande Famine. 
En Iwerzhon e voe graet kement-se da gentañ, en XVIIIvet kantved, da vare an Naonegezh Vras.
Quatre religieuses irlandaises qui résidaient dans un couvent parisien sont rappelées au pays par Nano Nagle, elle-même religieuse, afin de venir en aide aux nécessiteux. 
Peder leanez iwerzhonat, a oa chom en ur gouent e Pariz, a voe galvet en-dro d’o bro gant Nano Nagle, ul leanez hi ivez, evit harpañ an ezhommeien.
Elles fondent la Congrégation des Sœurs de la Présentation par laquelle elles ouvrent des écoles dans lesquelles elles apprennent aux jeunes-filles la lecture, l’écriture et la pratique de la dentelle. 
Diazezañ a rejont Breuriezh seurezed an Diskouez ha drezi o doa digoret skolioù da zeskiñ d’ar merc’hed yaouank lenn, skrivañ hag ober dantelez.